**ELŐTERJESZTÉS**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. december 4-i ülésére**

**Javaslat a Savaria Megyei Hatókörű Városi Múzeum igazgatóhelyettesének megbízására**

A Savaria Megyei Hatókörű Városi Múzeum (a továbbiakban: Múzeum) tudományos igazgatóhelyettesének 2018. november 30. napján lejár a vezetői megbízatása.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (5) bekezdése értelmében a magasabb vezető és a vezető beosztás ellátása pályázat kiírása nélkül is betölthető. A Kjt. végrehajtásáról szóló 150/1992. (XI.20.) Korm. rendelet (továbbiakban: Kormányrendelet) 7. § (9) bekezdése szerint a magasabb vezető megbízásához - amennyiben nem a fenntartó a munkáltatói jogkör gyakorlója - szükséges a fenntartó egyetértése is.

Szombathely Megyei Jogú Város Önkormányzatának a Szervezeti és Működési Szabályzatáról szóló 34/2014. (XI.3.) önkormányzati rendelete 70.§ (6) bekezdése értelmében a szakmailag illetékes bizottság véleménye alapján a polgármester dönt a nem kizárólagos közgyűlési hatáskörbe tartozó kinevezésről, választásról vagy ezekhez kapcsolódó véleményezésről.

A Múzeum pályázatot írt ki, és a három tagú szakmai bizottság egyhangúlag Dr. Vig Károly jelenlegi tudományos igazgatóhelyettes megbízatását javasolja további öt év határozott időtartamra (2018. december 1. napjától 2023. november 30. napjáig).

A Kormányrendeletben foglaltak alapján, továbbá az intézmény megfelelő szakmai működése érdekében az intézményben szükséges az igazgatóhelyettesi beosztás betöltése.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2018. november „ ”**

**/: Koczka Tibor :/**

**HATÁROZATI JAVASLAT**

**…../2018. (XII. 4.) JTKB. számú határozat**

A Jogi és Társadalmi Kapcsolatok Bizottsága a „Javaslat a Savaria Megyei Hatókörű Városi Múzeum igazgatóhelyettesének megbízására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet 70.§ (6) bekezdésében foglalt felhatalmazása alapján javasolja a polgármesternek, hogy a Savaria Megyei Hatókörű Városi Múzeum tudományos igazgatóhelyettesi feladatait további 5 év határozott időtartamra - 2018. december 1. napjától 2023. november 30. napjáig - Dr. Vig Kálmán lássa el.

**Felelős:** Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Koordinációs Iroda vezetője,

Csapláros Andrea, a Savaria Megyei Hatókörű Városi Múzeum igazgatója,

Vigné Horváth Ilona, a Szombathelyi Egészségügyi és Kulturális Intézmények gazdasági Ellátó Szervezete igazgatója)

**Határidő:** azonnal